《减字木兰花（劝饮词）》
宋代·韦骧

金貂贳酒。乐事可为须趁手。且醉青春。白发何曾饶贵人。

凤笙鼍鼓。况是桃花落红雨。莫诉觥筹。炊熟黄粱一梦休。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。